สวัสดิ์ยันเหมราช พื้นฐานดีหุ้นต่ำบุ๊ค
&#8220;สวัสดิ์&#8221; ยันเหมราชไม่ใช่หุ้นการเมืองชี้ราคาพุ่ง ชูผลประกอบการดีราคาต่ำกว่ามูลค่าบัญชีหันลุยธุรกิจโลจิสติกส์
20 ส.ค. 2554

“สวัสดิ์” ยันเหมราชไม่ใช่หุ้นการเมืองชี้ราคาพุ่ง ชูผลประกอบการดีราคาต่ำกว่ามูลค่าบัญชีหันลุยธุรกิจโลจิสติกส์
นายสวัสดิ์ หอรุ่งเรือง ประธานที่ปรึกษาและในฐานะผู้ก่อตั้ง บริษัท เหมราชพัฒนาที่ดิน (HEMRAJ) เปิดเผยถึงกรณีราคาหุ้นเหมราชปรับตัวเพิ่มขึ้นโดยตลอด สวนทางดัชนีปรับตัวลดลงว่า ยืนยันว่าเหมราชไม่ใช่หุ้นที่เกี่ยวข้องกับการเมือง และราคาที่เพิ่มขึ้นเพราะราคาหุ้นซื้อขายต่ำกว่ามูลค่าทางบัญชีปัจจุบันอยู่ที่ 2.44 บาท ส่วนการขาดทุนในไตรมาสแรกเป็นผลจากมาตรฐานบัญชี
“ผมไม่เคยให้การเมืองมายุ่งกับบริษัท และผมไม่ให้นักการเมืองคนไหนมาเป็นที่ปรึกษาบริษัท” 
นายเดวิด นาร์โดน กรรมการผู้จัดการ HEMRAJ กล่าวว่า ไตรมาส 3 นี้ จะออกหุ้นกู้มูลค่า 2,000 ล้านบาท อายุ 10 ปี เพื่อนำเงินไปใช้ในการลงทุนในนิคมอุตสาหกรรมและระบบสาธารณูปโภค 
ทั้งนี้ ล่าสุดบริษัทได้เปิดตัวเหมราช โลจิสติกส์พาร์ค 1 มีพื้นที่ทั้งหมด 280 ไร่ มูลค่าลงทุน 1,000 ล้านบาท และได้เซ็นสัญญาเปิดขายให้กับบริษัท ไฮเทค นิทซู (ประเทศไทย) เป็นลูกค้ารายแรก จำนวน 82 ไร่ หรือ 40% ของพื้นที่ คาดว่าจะสามารถขายได้เต็มพื้นที่ใน 23 ปีข้างหน้า และอนาคตในอีก 5 ปี รายได้ธุรกิจโลจิสติกส์จะเข้ามาประมาณ 8-10% ของรายได้รวม